Document ID: /roh_data/filtered/fineweb-2-filterrobots_roh.jsonl.gz/67322

Fatschas cuntentas a Savognin tar la festa da musica districtuala. L’organisaziun da la Festa da musica haja funcziunà bain ed ins possia far ina buna bilantscha da la festa. Quai ha ditg Tumasch Wasescha, il vicedirectur da la Musica instrumentala Savognin, la musica ch’ha organisà la festa. Era la qualitad da las producziuns da concurrenza che las 23 musicas instrumentalas han preschentà, saja en general stada buna. Uschia il parairi da Robert Casanova, il president da l’Uniun chantunala da musica dal Grischun.